text: Медиите в Еквадор обърнаха огромно внимание на успешния дебют на централния нападател Жорди Кайседо за ЦСКА. Както е ясно, 23-годишният състезател донесе успеха над Черно море с гол с глава в 68-ата минута в събота.
  „Терминатор! Кайседо показа силата си и отбеляза дебютно попадение!“, пише Diario La Diez. В материала пише: „Ново име изгрява на небосклона и то само ще обогати новата генерация на еквадорския футбол. Жорди Кайседо отново е на картата, а българското му приключение започна силно с гол в дебюта. Той донесе задължителните три точки за тима му, който се бори за титлата“.
  „Ще бъде отлично попълнение за националния отбор“, предрича за Кайседо futbolecuador.com и допълва: „Жорди показа силата си и донесе триумфа на ЦСКА. Отборът му влезе в мача със слогана „продължавайте да се борите“ и в крайна сметка стигна до успеха. Сега е вече само на 3 точки от върха“.